उता बहराइनमा पनि प्रेस स्वतन्त्रताको अवस्था खासै राम्रो भने छैन। बहराइन कालोमध्येको पनि कालो क्षेत्रमा परेको छ, प्रेस स्वतन्त्रताको सवालमा। बहराइन मानवअधिकार केन्द्रका प्रमुख नबिल राजबले ट्विटर र अन्तर्वार्ताहरूमा सरकारी अधिकारीको आलोचना गरेवापत ठूलो मूल्य चुकाए। त्यहाँको सत्ताले आफ्नो वर्चस्व गुम्ने खतरा देखेपछि सन् २०११ देखि विचार र अभिव्यक्तिको स्वतन्त्रतामाथि बन्देज लगाउन र नियन्त्रण गर्न सुरु गरेको हो। यदि राष्ट्रिय एकतामा आँच आउने शंका लागेका कुनै सामग्री वा अभिव्यक्ति दिएमा त्यस्ता व्यक्तिलाई लामो समय जेल हाल्न सक्छ त्यहाँको सरकारले।
